## **ŠVIESOLAIDINĖS DUOMENŲ PERDAVIMO INFRASTRUKTŪROS PALAIKYMO**

## **PASLAUGŲ TEIKIMO SUTARTIS**

2023 m. gegužės d. Nr.

Vilnius

**Akcinė bendrovė „Oro navigacija“** (toliau – Bendrovė), atstovaujama generalinio direktoriaus Sauliaus Batavičiaus, veikiančio pagal Bendrovės įstatus, ir **UAB Dicto Citius** (toliau – Paslaugų teikėjas), atstovaujama direktoriaus Šarūno Tamašausko, veikiančio pagal bendrovės įstatus, toliau kiekviena atskirai vadinama Šalimi, o bendrai – Šalimis, atsižvelgdamos į tai, kad Paslaugų teikėjo pasiūlymas pagal **šviesolaidinės duomenų perdavimo infrastruktūros palaikymo paslaugų** **pirkimo,** vykdyto neskelbiamos apklausos būdu (toliau – Pirkimas), rezultatus pripažintas laimėjusiu, sudarė paslaugų teikimo sutartį (toliau – Sutartis):

I. SUTARTIES OBJEKTAS

1. Paslaugų teikėjas įsipareigoja laiku ir kokybiškai teikti Sutarties 1 priede „Techninė specifikacija“ nurodytas **šviesolaidinės duomenų perdavimo infrastruktūros palaikymo paslaugas (**toliau – Paslaugos), o Bendrovė įsipareigoja sumokėti už suteiktas Paslaugas Sutartyje nustatyta tvarka ir terminais.
2. Paslaugų suteikimo vietos nurodytos Techninės specifikacijos 2.3.1 punkte.
3. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401„Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3 punktu „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.“

**II. ŠALIŲ TEISĖS IR ĮSIPAREIGOJIMAI**

1. Paslaugų teikėjas įsipareigoja:
   1. teikti Bendrovei kokybiškas Paslaugas laikantis Sutarties 1 priede nustatytų reikalavimų ir terminų;
   2. užtikrinti Bendrovės perduotos ar kitaip Paslaugų teikėjui teikiant Paslaugas sužinotos Bendrovės konfidencialios informacijos saugumą Sutarties VI skyriuje nustatyta tvarka;
   3. užtikrinti, kad Sutartį vykdys tik teisę verstis atitinkama veikla turintys asmenys;
   4. laiku informuoti Bendrovę apie visas aplinkybes, kurios stabdo ar apsunkina arba gali stabdyti ar apsunkinti sutartinių įsipareigojimų vykdymą.
2. Bendrovė įsipareigoja:
   1. laikytis Sutartyje nustatytų sąlygų;
   2. laiku atsiskaityti už suteiktas Paslaugas Sutarties III skyriuje nustatyta tvarka;
   3. užtikrinti Paslaugų teikėjo perduotos ar kitaip Bendrovei vykdant Sutartį sužinotos Paslaugų teikėjo konfidencialios informacijos saugumą Sutarties VI skyriuje nustatyta tvarka.
3. Bendrovė, be kitų Sutartyje numatytų teisių, turi teisę pareikšti pretenzijas Paslaugų teikėjui dėl nekokybiško Paslaugų teikimo.

III. PASLAUGŲ TEIKIMO IR APMOKĖJIMO SĄLYGOS

1. Maksimali Sutarties kaina yra:

7.1. Sutarties kaina be PVM – 29 800,00 Eur (dvidešimt devyni tūkstančiai aštuoni šimtai eurų);

7.2. Pridėtinės vertės mokestis (PVM) – 6 258,00 Eur (šeši tūkstančiai du šimtai penkiasdešimt aštuoni eurai);

7.3. Sutarties kaina su PVM – 36 058,00 Eur (trisdešimt penki tūkstančiai penkiasdešimt aštuoni eurai).

1. Paslaugų teikėjui bus mokama pagal Sutarties 2 priede „Tiekėjo pasiūlymas“ nurodytus įkainius. Paslaugos bus perkamos tik pagal poreikį, neviršijant maksimalios sutarties kainos, nurodytos Sutarties 7 punkte.
2. Sutarčiai taikoma fiksuoto įkainio kainodara. Sutarties galiojimo metu, Sutartyje nustatyti fiksuoti įkainiai negali būti keičiami, išskyrus 9 punkte nurodytą atvejį. Į kiekvieną įkainį turi būti įskaičiuoti visi mokesčiai ir visos su Sutarties vykdymu susijusios išlaidos.
3. Pasikeitus PVM tarifui, atitinkamai pasikeičia pagal Sutartį Paslaugų teikėjui mokėtinos sumos, kurioms taikomas PVM. Pasikeitęs PVM turės įtakos tik atsiskaitymams už Paslaugas, už kurias nebuvo išrašyta PVM sąskaita faktūra.
4. Bendrovė mokės Paslaugų teikėjui šia tvarka:
   1. už suteiktas MS DWDM įrangos profilaktinės patikros jos įdiegimo vietoje paslaugas Paslaugų teikėjui bus mokamas fiksuotas mokestis;
   2. už pagal Bendrovės pateiktus užsakymus suteiktas šviesolaidinės duomenų perdavimo infrastruktūros techninės ir programinės įrangos priežiūros paslaugas bus sumokama pagal vienos Paslaugų valandos įkainį padaugintą iš atitinkame šalių pasirašytame užsakymo akte numatyto valandų skaičiaus arba pagal faktiškai Paslaugoms sugaištą laiką. Mokestis apskaičiuojamas padauginus Paslaugoms suteikti faktiškai Paslaugų teikėjo sugaištą laiką iš Paslaugų valandinio įkainio bei patvirtinamas šalims pasirašant suteiktų Paslaugų perdavimo-priėmimo aktą. Perdavimo-priėmimo aktą šalys pasirašo Paslaugų teikėjui suteikus Paslaugas pagal kiekvieną Bendrovės užsakymą. Kartu su suteiktų Paslaugų perdavimo-priėmimo aktu Paslaugų teikėjas pateikia Bendrovei sugaišto laiko konkrečiai užsakytai Paslaugai pagrindimą.
5. Bendrovė už suteiktas kokybiškas Paslaugas mokės Paslaugų teikėjui ne vėliau kaip per 30 kalendorinių dienų nuo PVM sąskaitos faktūros pateikimo Bendrovei dienos. PVM sąskaita faktūra išrašoma vieną kartą per kalendorinį mėnesį suteiktų Paslaugų perdavimo-priėmimo aktų (kurie buvo išrašyti už per tą kalendorinį mėnesį, už kurį yra pateikiama PVM sąskaita-faktūra, suteiktas Paslaugas) pagrindu ir pateikiama Bendrovei ne vėliau kaip iki kito mėnesio 10 dienos.
6. PVM sąskaita faktūra turi būti pateikta per informacinę sistemą „E. sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu.

IV. Šalių atsakomybė

1. Paslaugų teikėjui laiku neįvykdžius įsipareigojimų, Bendrovė turi teisę reikalauti 0,04 proc. laiku nesuteiktų Paslaugų kainos dydžio delspinigių už kiekvieną uždelstą dieną.
2. Bendrovei laiku neatlikus mokėjimo pagal Sutarties sąlygas, Paslaugų teikėjas turi teisę reikalauti 0,04 proc. laiku nesumokėtos sumos dydžio delspinigių už kiekvieną uždelstą dieną.
3. Sutartyje numatytos netesybos pripažįstamos Šalių iš anksto nustatytais minimaliais nuostoliais dėl to, kad kita Šalis pažeidė atitinkamą Sutarties sąlygą, kurių dydžio nukentėjusiajai Šaliai nereikia įrodinėti. Netesybų sumokėjimas nukentėjusiai Šaliai nedraudžia reikalauti tiesioginių nuostolių atlyginimo, kurių netesybos nepadengia.
4. Sutarties nuostatos dėl nuostolių, patirtų Sutarties galiojimo metu, atlyginimo galioja ir po Sutarties nutraukimo, jeigu Šalys raštu nesusitaria kitaip. Bendrovė turi teisę pareikalauti atlyginti Sutarties sąlygų nevykdymu ar netinkamu vykdymu jai padarytus tiesioginius nuostolius, bet ne didesnius nei maksimali Sutarties kaina, atskaičius taikytinus mokesčius. Netiesioginiai nuostoliai neatlyginami.
5. Netesybų sumokėjimas neatleidžia Šalių nuo įsipareigojimų pagal Sutartį vykdymo.

**V. Nenugalima jėga *(force majeure)***

1. Aplinkybės ir įvykiai, kurių Šalys negali kontroliuoti, numatyti ir išvengti, atsirandantys Sutarčiai įsigaliojus (gaisras, potvynis, žemės drebėjimas, kitos stichinės nelaimės, valstybės, Vyriausybės nutarimai, karas ir pan.) apibrėžti Lietuvos Respublikos civilinio kodekso 6.212 straipsnyje ir, vadinami nenugalimos jėgos (Force Majeure) sukeltomis aplinkybėmis.
2. Šalis atleidžiama nuo atsakomybės už Sutarties neįvykdymą, jeigu ji įrodo, kad tai atsitiko dėl nenugalimos jėgos aplinkybių. Minėtų aplinkybių poveikis Šalių įsipareigojimų pagal Sutartį vykdymui įrodomas raštu, t. y. pateikiama kompetentingos institucijos pažyma, liudijanti Force Majeure buvimą.
3. Šalis, veikiama Force Majeure aplinkybių, turi nedelsdama pranešti kitai Šaliai paštu arba elektroniniu paštu apie Force Majeure aplinkybių, trukdančių vykdyti Sutarties sąlygas, pradžią ir pabaigą.
4. Jeigu dėl Force Majeure aplinkybių abiejų ar vienos iš Šalių įsipareigojimų vykdymas negalimas daugiau kaip 2 (du) mėnesius, Bendrovė ir/ar Paslaugų teikėjas turi teisę sustabdyti sutartinių įsipareigojimų vykdymą. Jeigu dar po 1 (vieno) mėnesio Force Majeure aplinkybės neišnyksta, bet kuri Šalis turi teisę nutraukti Sutartį, raštu įspėjusi apie tai kitą Šalį ne vėliau kaip prieš 7 (septynias) dienas.

**VI. KONFIDENCIALI INFORMACIJA**

1. Konfidencialia pagal Sutartį laikoma:
   1. bet kokiu fiksuotu būdu išreikšta informacija, kuri gaunama vykdant Sutartimi prisiimtus įsipareigojimus ir kuri yra susijusi su Šalių atliekamomis funkcijomis;
   2. duomenys, asmens duomenys, elektroniniai dokumentai: duomenų bazės, duomenų failai ir kt., tyrimų informacija, sistemų dokumentai, naudotojų vadovai, eksploatacijos ar pagalbinės procedūros, archyvuota informacija ar kiti dokumentai, parengti Sutarties Šalies ar jos darbuotojų ar kurie yra parengti remiantis anksčiau minėta informacija;
   3. kita informacija, kuri bent vienos iš Šalių laikoma konfidencialia ir neviešinama; tokiu atveju Šalis, atskleidžianti informaciją, atskleisdama informuoja kitą Šalį dėl jos konfidencialumo.
2. Sutarties Šalys įsipareigoja:
   1. naudotis konfidencialia informacija tik Sutarties įsipareigojimų vykdymo tikslais;
   2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma Sutarties įsipareigojimų tikslais buvo gauta iš Šalies, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio kitos Šalies sutikimo, jeigu Lietuvos Respublikos įstatymai bei kiti teisės aktai nenustato kitaip;
   3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
   4. visais atvejais pranešti kitai Šaliai apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas; taip pat kitą Šalį nedelsdamos informuoti apie aukščiau nurodytų nesklandumų pašalinimą;
   5. laikytis šių darbo su konfidencialia informacija nuostatų ir principų:
      1. informacijos konfidencialumo – konfidencialios informacijos apsaugos nuo nesankcionuoto paskelbimo;
      2. vientisumo – konfidencialios informacijos apsaugos nuo nesankcionuoto ar atsitiktinio pakeitimo;
      3. prieinamumo – užtikrinimo, kad konfidenciali informacija yra prieinama legaliems naudotojams, t. y. asmenims, kurie Paslaugų teikėjo paskirti atsakingais už duomenų / asmens duomenų gavimą pagal Sutartį, ir tik tada, kai ji (konfidenciali informacija) reikalinga siekiant tinkamai vykdyti Sutarties sąlygas.
3. Pasibaigus Sutarties galiojimui / nutraukus Sutartį, Šalys nedelsdamos privalo:
   1. grąžinti konfidencialią informaciją ją suteikusiai Šaliai arba sunaikinti pateiktą konfidencialią informaciją;
   2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, analizes, tyrinėjimus, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
   3. patvirtinti kitai Šaliai šiame punkte nustatytų įsipareigojimų įvykdymą raštu.
4. Šalys turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais Sutartyje ir teisės aktuose, kurie susiję su asmens duomenų apsauga.
5. Jei konfidenciali informacija teikiama elektroniniu paštu, ji turi būti suarchyvuota *zip* formatu, apsaugota slaptažodžiu, kurį Šalys suderina telefonu ar kita forma.

VII. SUTARTIES ĮSIGALIOJIMAS, GALIOJIMO TERMINAS  
IR NUTRAUKIMO TVARKA

1. Sutartis įsigalioja jos abiejų Šalių pasirašymo dieną ir galioja 24 mėnesius. Sutarties galiojimas bet kokiu atveju pasibaigia, jeigu pagal Sutartį suteiktų Paslaugų suma pasiekia numatomą maksimalią Sutarties sumą, nurodytą Sutarties 6 punkte.
2. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatyme (toliau – VPĮ) nustatytais atvejais ir tvarka rašytiniu šalių susitarimu.
3. Sutartis gali būti nutraukiama abipusiu rašytiniu Šalių susitarimu.
4. Kiekviena Šalis turi teisę vienašališkai nutraukti Sutartį, raštu įspėjusi apie tai kitą Šalį ne vėliau kaip prieš 30 kalendorinių dienų.
5. Bendrovė turi teisę vienašališkai nutraukti Sutartį, raštu įspėjusi Paslaugų teikėją prieš 14 kalendorinių dienų, jeigu:

32.1. Paslaugų teikėjas per pagrįstai nustatytą laikotarpį neįvykdo Bendrovės nurodymo ištaisyti netinkamai vykdomus sutartinius įsipareigojimus;

32.2. Paslaugų teikėjui inicijuojama bankroto, restruktūrizavimo arba likvidavimo procedūra, arba jis sustabdo ūkinę veiklą;

32.3. dėl kitų VPĮ ir ir kituose teisės aktuose (įskaitant AB „Oro navigacija“ Antikorupcinės politikos apraše ir Veiklos partnerių elgesio kodekse) nurodytų priežasčių.

1. Paslaugų teikėjas turi teisę vienašališkai nutraukti Sutartį, raštu įspėjęs Bendrovę ne vėliau kaip prieš 14 kalendorinių dienų, jei Bendrovė vėluoja atlikti mokėjimą ilgiau kaip 30 kalendorinių dienų.

**VIII. Atsakingi už Sutarties vykdymą asmenys ir pranešimŲ SIUNTIMAS**

1. Už Sutarties vykdymą atsakingas Paslaugų teikėjo atstovas –
2. Už Sutarties vykdymą atsakingas Bendrovės atstovas –
3. Šie asmenys, atitinkamai Bendrovės arba Paslaugų teikėjo vardu, yra įgalioti priimti visus sprendimus, susijusius su Sutarties vykdymu, išskyrus pačios Sutarties pakeitimą ir nutraukimą.
4. Šalys įsipareigoja nedelsiant, bet ne vėliau kaip per 5 darbo dienas raštu pranešti viena kitai apie atsakingų už Sutartį asmenų, nurodytų Sutarties 34 ir 35 punktuose, pasikeitimą.
5. Visi pranešimai ir kita informacija, kuria keičiasi Šalys pagal Sutartį, turi būti pateikiama rašytine forma. Pranešimai laikomi tinkamai pateiktais, jei įteikiami asmeniškai, atsiunčiami naudojantis kurjerių paslaugomis, registruotu paštu ar el. paštu.

IX. Kitos nuostatos

1. Paslaugų teikėjas Sutarties vykdymui neturi teisės pasitelkti subtiekėjus.
2. Visi tarp Šalių iš Sutarties kilę ir/ar susiję su jos aiškinimu ir vykdymu ginčai ar nesutarimai sprendžiami derybomis, jeigu taip ginčo išspręsti nepavyksta per 30 kalendorinių dienų – Lietuvos Respublikos teisės aktų nustatyta tvarka teisme.
3. Visus Šalių tarpusavio santykius, atsirandančius iš Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
4. Sutartis sudaryta dviem vienodą teisinę galią turinčiais egzemplioriais – kiekvienai Šaliai po vieną.

43. Prie Sutarties pridedami šie priedai, kurie yra neatskiriama jos dalis:

43.1. 1 priedas „Techninė specifikacija“;

43.2. 2 priedas „Tiekėjo pasiūlymas“;

43.3. 3. priedas „Antikorupcinės politikos aprašas“;

43.4. 4. priedas „Paslaugų suteikimo akto forma“.

43.5. 5. priedas „Veiklos partnerių etikos kodeksas“.

**X. Šalių rekvizitai**

|  |  |
| --- | --- |
| **Bendrovė** | **Paslaugų teikėjas** |
| Akcinė bendrovė „Oro navigacija“ | UAB Dicto Citius |
| Balio Karvelio 25, LT-02184, Vilnius | Draugystės g. 19B, 51231 Kaunas |
| Bendovės kodas: 210060460 | Įmonės kodas: 124448290 |
| PVM mokėtojo kodas: LT100604610 | PVM mokėtojo kodas: LT244482917 |
| A. s. LT 03 7044 060001166081  AB SEB bankas  Tel. 8 706 94502  Faks. 8 706 94522  El. p. [info@ans.lt](mailto:info@ans.lt) | A. s. LT387290000013467789  AS "Citadele banka" Lietuvos filialas  A.s. LT8470 44060001269577  AB „SEB bankas“  Tel.+370 37 713 977  El. p. [sales@dicto.net](mailto:sales@dicto.net) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalinis direktorius  Saulius Batavičius | |  |  | | --- | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktorius  Šarūnas Tamašauskas |  | | |